### | | | | --- | --- | | | | | --- | | **Byråd** 24. juni 2020 Sagsnr. 710-2019-37568 Dok.nr. 710-2020-178849 Sagsbehandler DPMHEN | | 105.                Ændring af takst for aflevering af ren jord på [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til, at taksten for
aflevering af ren jord på [adresse] hæves fra 7 kr./ton til
12 kr./ton, samt at det ikke længere skal være muligt at aflevere lettere
forurenet jord på deponiet.

**VURDERING**

Feltengård skal være nedlukket senest ved udgangen af 2022.
For at sikre ren jord til afdækning i forbindelse med nedlukningen blev det i
forbindelse med budgetvedtagelsen for budget 2020-23 besluttet at nedsætte
taksten for aflevering af ren jord på [adresse]. Taksten blev nedsat fra 16
kr./ton til 7 kr./ton. Taksten var dermed lavere end omkostningerne ved
håndtering af jorden, men stadig en billigere løsning end at skulle købe jord
til slutafdækning udefra.

Takstnedsættelsen betød at der blev afleveret større
mængder jord end tidligere. Det betyder, at deponiet til tider ikke har
kapacitet til at håndtere den afleverede jord.

Det foreslås derfor, at taksten for ren jord sættes op fra
de nuværende 7 kr./ton til 12 kr./ton, for at minimere tabet på håndteringen af
ren jord fremadrettet. En takst på 12 kr./ton er på samme niveau som andre
jordmodtagere i området.

Det foreslås ligeledes, at den nye takst er gældende med
øjeblikkelig virkning. Dog kan de aftaler der allerede er indgået ske til
eksisterende takst, dog kun frem til afvikling af de enkeltstående aftaler. Det
forventes at alle indgåede aftaler er afviklet senest 1. oktober 2020. Dette
sker for at tilgodese aktører der har afgivet tilbud på jordkørsel baseret på
den nuværende takst.

På grund af de store mængder af ren jord, der forventes
modtaget i 2020, er der ikke plads til det lettere forurenede jord på
[adresse]. Det lettere forurenede jord må desuden kun i begrænset omfang
anvendes til daglig afdækning af deponiaffaldet. Det foreslås derfor, at det
ikke længere skal være muligt at aflevere lettere forurenet jord på [adresse].

Der findes andre modtagere af lettere forurenet jord i
området, som kommunen kan anvise aktører til.

Det reviderede takstblad er vedhæftet som bilag.

**ØKONOMI**

Hvis den foreslåede takstændring godkendes forventes
mængderne at falde. Det modsvares dog af den højere enhedspris, hvorfor den
samlede indtægt for modtagelse af ren jord ikke forventes ændret i væsentlig
grad.

Ved at fjerne muligheden for at aflevere lettere forurenet
jord på [adresse] mistes indtægten på 40 kr./ton. Mængderne af lettere
forurenet jord er dog så små, at de mistede indtægter opvejes af mindreudgifter
til håndteringen.

**INDSTILLING**

Direktøren for Job og Økonomi indstiller til Byrådet:

1.
At taksten for aflevering af ren jord
hæves fra 7 kr./ton til 12 kr./ton med øjeblikkelig virkning for nye aftaler og
med virkning fra 1. oktober 2020 for aftaler, der er indgået.

2.
At det ikke længere vil være muligt at
aflevere lettere forurenet jord på [adresse].

**BESLUTNING**

***Økonomiudvalget, 16. juni 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Revideret takstblad 2020 - Feltengård I/S | 710-2020-163673 |